Baraki esinemisest Knessetis jäi kõlama mõte, et araablased on muutnud oma taktikat, mistõttu ka IDF peab oma doktriine revideerima. Nimelt olevat Hezbollah` võtnud kasutusele kurnamistaktika. Araablased on jõudnud arusaamisele, et Iisraeli riiki hävitada pole võimalik. Kuid seda on võimalik pideva hakkimisega välja kurnata tekitades riigis permanentse kriisi. Araablastel on siin eelis. Juudid (loe: Iisraeli ühiskond) on  valmis küll lühiajaliseks pingutuseks sõja ajal, kuid ei ole ilmselt mitte pidevaks jamaks. Inimesed tahavd normaalselt elada. Hezbollah` jaoks pole selline käe kuumas vees hoidmine probleem.  Baraki sõnul peaks IDF uue doktriini märksõnad olema: 1) tõhus raketikilp, 2) vägede mobiilsus, 3) parem varustamine, 4) kasvama peab võimekus tegutseda sügaval vaenlase territooriumil ja 5) uute tugipunktide rajamine Negevi kõrbes.